《黄日升东楼诗》
明代·张吉

太古神君眼如电，悠悠下瞰迷方面。凿开混沌施赤轮，楗旋万古摩天健。

明星无明黯苍茫，仙山人世俱荒唐。忽然碧海生金柱，百怪屏迹群魔藏。

先生握发谋端倪，非南非北还非西。盘据青阳俯生气，棼楣崭出隳虹霓。

长风淡沲吹香陌，桃叶蓁蓁自春色。白云无数宿檐端，长啸一声天地窄。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。